CELEX: 32014D0890
Language: fi
Date: 2014-12-08 00:00:00
Title: 2014/890/EU: Komission täytäntöönpanopäätös, annettu 8 päivänä joulukuuta 2014 , luvan antamisesta Chia-öljyn ( Salvia hispanica ) saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2014) 9209)

10.12.2014   
            
            
               FI
            
            
               Euroopan unionin virallinen lehti
            
            
               L 353/15
            
         KOMISSION TÄYTÄNTÖÖNPANOPÄÄTÖS,
   annettu 8 päivänä joulukuuta 2014,
   luvan antamisesta Chia-öljyn (Salvia hispanica) saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   
      
         (tiedoksiannettu numerolla C(2014) 9209)
      
   
   (Ainoastaan englanninkielinen teksti on todistusvoimainen)
   
      (2014/890/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Yritys Functional Products Trading SA esitti 12 päivänä marraskuuta 2012 Yhdistyneen kuningaskunnan toimivaltaisille viranomaisille hakemuksen Chia-öljyn (Salvia hispanica) saattamiseksi markkinoille elintarvikkeiden uutena ainesosana käytettäväksi kasviöljyissä ja lisäravinteena.
            
         
               (2)
            
            
               Yhdistyneen kuningaskunnan toimivaltainen elintarvikkeiden arviointielin antoi 8 päivänä heinäkuuta 2013 ensiarvioraporttinsa. Raportissaan se totesi, että Chia-öljy (Salvia hispanica) täyttää asetuksen (EY) N:o 258/97 3 artiklan 1 kohdassa uuselintarvikkeille asetetut arviointiperusteet.
            
         
               (3)
            
            
               Komissio toimitti ensiarvioraportin muille jäsenvaltioille 13 päivänä syyskuuta 2013.
            
         
               (4)
            
            
               Asiasta esitettiin perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa asetetussa 60 päivän määräajassa. Asetuksen (EY) N:o 258/97 7 artiklan 1 kohdan nojalla olisi annettava komission täytäntöönpanopäätös, jossa otetaan huomioon esitetyt muistutukset. Hakijan toimittamat lisäselvennykset lievensivät näitä huolenaiheita jäsenvaltioita ja komissiota tyydyttävällä tavalla.
            
         
               (5)
            
            
               Euroopan parlamentin ja neuvoston direktiivissä 2002/46/EY (2) vahvistetaan ravintolisiä koskevat vaatimukset. Chia-öljyn (Salvia hispanica) käytölle olisi annettava lupa rajoittamatta mainittujen säädösten vaatimuksia.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Chia-öljy (Salvia hispanica), sellaisena kuin se on määritelty liitteessä I, voidaan saattaa unionin markkinoille elintarvikkeiden uutena ainesosana käytettäväksi liitteessä II mainittujen käyttötarkoitusten ja enimmäistasojen mukaisesti, sanotun kuitenkaan rajoittamatta direktiivin 2002/46/EY säännösten soveltamista.
   2 artikla
   Tällä päätöksellä sallitun Chia-öljyn nimitys sitä sisältävien elintarvikkeiden pakkausmerkinnöissä on ”Chia-öljy (Salvia hispanica)”.
   3 artikla
   Tämä päätös on osoitettu yritykselle Functional Products Trading SA, Av. Luis Pasteur 5842 Of. 302 — Vitacura, Santiago, Chile.
   
      Tehty Brysselissä 8 päivänä joulukuuta 2014.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).
   
      LIITE I
      CHIA-ÖLJYN (SALVIA HISPANICA) ERITELMÄ
      
         Kuvaus:
      
      Chia-öljyä tuotetaan Chia-kasvin (Salvia hispanica L.) siemenistä kylmäpuristamalla (99,9 % puhdas). Liuottimia ei käytetä ja puristamisen jälkeen öljy säilytetään selkeytystankissa ja epäpuhtaudet poistetaan suodattamalla.
      
                  Testi
               
               
                  Eritelmä
               
            
                  Happopitoisuus (öljyhappona ilmaistuna):
               
               
                  Enintään 2 %
               
            
                  Peroksidiluku
               
               
                  Enintään 10 meq/kg
               
            
                  Liukenemattomat epäpuhtaudet
               
               
                  Enintään 0,05 %
               
            
                  Alfalinoleenihappo
               
               
                  Vähintään 60 %
               
            
                  Linolihappo
               
               
                  15–20 %
               
            
   
      LIITE II
      CHIA-ÖLJYN (SALVIA HISPANICA) SALLITUT KÄYTTÖTARKOITUKSET
      
                  Elintarvikeryhmä
               
               
                  Käyttötasot
               
            
                  Rasvat ja öljyt
               
               
                  Enintään 10 %
               
            
                  Ravintolisät
               
               
                  Enintään 2 g/päivä